6 As 'n mens in ag neem dat die Franse rewolusie in werklikheid vanaf 1789 tot 1848 geduur het voordat dit behoorlik verwerk was en die samelewing weer rustig geword het, is dit duidelik dat rewolusies - selfs die vreedsame een wat in 1994 in Suid-Afrika begin het - tot 'n halfeeu lank kan duur. Die feit dat leiers van lande in Afrika wat reeds in 1960 onafhanklik geword het nog telkens na die koloniale verlede verwys (en in Suid-Afrika telkens na apartheid, soos pres. Thabo Mbeki op 22 Maart 2006 tydens sy staatsbesoek aan Italie), bevestig hierdie waarneming.
7 Bentham het 'n soort tronk ontwikkel waarin die bewaarder in die middel sit met die selle in 'n halfmaan rondom hom. Op dié manier kon een bewaarder 'n hele aantal gevangenes en/in hulle selle dophou. Hy kon hulle ook dag en nag dophou.
11 Vanuit 'n tradisionele benadering tot dissipline sou 'n mens hierdie "sogenaamd" kon weglaat. Dit geld ook vir die ander plekke waar die uitdrukking "sogenaamd ongedissiplineerd" verder aan gebruik word.
12 Beskrywings van ontwikkelinge in hierdie tydsgewrig vind 'n mens in die bekende werke van Rand (1971) en Brezinka (1976).
16 Verskillende (tegniese) universiteite stel relatief goedkoop pakkette beskikbaar met behulp waarvan onderwysers in die mees afgeleë en agtergeblewe dele van die land die basiese beginsels van die natuurwetenskap en die tegnologie vir die leerders kan demonstreer. In hierdie pakkette word doelbewus aangesluit by apparaat wat die leerders in hulle ouerhuise se kombuise sal kan aantref.
17 Hoewel hierdie siening aansluit by die redenasie in hierdie artikel, kan 'n mens nie saamstem met die gedagte dat die kind outonoom - die eie wetgewer - is nie. Kinders bly steeds onvolwasse persone wat leiding en begeleiding nodig het ten einde hulle weg deur die lewe te kan baan. Kinders kan nie self-wetgewers (outonoom) wees nie omdat dit hulle sal verhinder om deur middel van enkulturasie en sosialisering in te pas by die beginsels, norme en waardes van die samelewing waarin hulle leef. Iemand wat 'n self-wetgewer is, sal neig om die eie kop te volg, en dus moeilik aan- en inpas in die sosiale en kulturele omgewing en by die reëls daarvan (vgl. Helsper 2006:19-20).
18 Die uitdrukking "outonome regte" skep 'n probleem. Enersyds beteken dit dat die kind vir hom/haarself regte bepaal. In voetnota 17 is al 'n beswaar hierteen gelug. Andersyds is hierdie uitdrukking kontradiktories in 'n menseregtebedeling. In 'n regstaat soos Suid-Afrika bestaan daar 'n statutêre Handves van Menseregte waaraan alle burgers onderworpe is. Niemand kan dus outonoom (=selfwetgewend) regte vir hom of haarself in so 'n menseregte-omgewing bepaal nie.